กฎสำนักนายกรัฐมนตรีฉบับที่ ๖๕(พ.ศ. ๒๕๑๗)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช๒๔๗๘ว่าด้วยเครื่องแบบเจ้าพนักงานบางตำแหน่งในกรมไปรษณีย์โทรเลข[๑] อาศัยอำนาจตามความในมาตรา ๖ และมาตรา ๗แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ ๑ ให้ยกเลิกกฎสำนักนายกรัฐมนตรี ฉบับที่ ๔๓(พ.ศ. ๒๔๙๓) ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช๒๔๗๘ ว่าด้วยเครื่องแบบเจ้าพนักงานบางตำแหน่ง ในกรมไปรษณีย์โทรเลขข้อ ๒ เครื่องแบบบุรุษไปรษณีย์โทรเลขและนายตรวจประกอบด้วย(๑) หมวกทรงหม้อตาลสีกากี มีส่วนประกอบ ดังนี้(ก) กะบังหน้า ทำด้วยหนังหรือวัตถุเทียมหนังสีดำ(ข) ตราหน้าหมวกรูปครุฑพ่าห์เหนือแตรงอนทำด้วยโลหะสีเงินสูง ๕ เซนติเมตร(ค) สายรัดคาง ทำด้วยหนังหรือวัตถุเทียมหนังสีดำ กว้าง ๑เซนติเมตร ปลายสายมีดุมทำด้วยวัตถุสีดำขนาดเล็กข้างละ ๑ ดุม(ง) ผ้าพันหมวก ทำด้วยผ้าหรือสักหลาดสีกากี กว้าง ๔เซนติเมตร ขลิบด้วยผ้าหรือสักหลาดสีแดงชาด กว้าง ๐.๕ เซนติเมตรในโอกาสขับขี่รถจักรยานยนต์ จะใช้หมวกแบบขับขี่รถจักรยานยนต์สีกากีก็ได้มีตราหน้าหมวกเช่นเดียวกับ (ข) และด้านหลังหมวกมีตัวอักษรชื่อหน่วยสังกัดสีแดงชาดสูง ๒ เซนติเมตร(๒) เสื้อคอพับสีกากี แขนยาวรัดข้อมือ ขัดดุมข้างละ ๑ ดุมหรือแขนสั้นเหนือศอกเล็กน้อย มีกระเป๋าที่อกเสื้อข้างละ ๑ กระเป๋าที่กระเป๋าเสื้อมีสาบกว้าง ๓.๕ เซนติเมตร อยู่ตรงกลางตามทางดิ่งมีใบปกกระเป๋ารูปมนชายกลางแหลม ที่ปากกระเป๋าทั้งสองข้างติดดุมข้างละ ๑ ดุมสำหรับขัดกับใบปกกระเป๋า ตัวเสื้อผ่าอกตลอด มีสาบกว้าง ๓.๕ เซนติเมตรติดดุมตามแนวอกเสื้อ ๕ ดุม ระยะห่างกันพอสมควร ดุมที่กล่าวนี้มีลักษณะกลมแบน ทำด้วยวัตถุสีน้ำตาลแก่ที่อกเสื้อเหนือกระเป๋าบนขวาให้ติดรูปอาร์มทำด้วยโลหะสีเงิน กว้าง ๔.๕ เซนติเมตร ยาว ๕ เซนติเมตรภายในรูปอาร์มมีรูปครุฑพ่าห์เหนือแตรงอนและมีตัวอักษรชื่อหน่วยสังกัดสีแดงชาดอยู่ภายใต้แตรงอนเมื่อสวมเสื้อนี้ให้สอดชายเสื้อไว้ภายในกางเกงในโอกาสไปงานพิธีหรือเข้าที่ชุมชน ให้ใช้เสื้อคอพับแขนยาวผูกผ้าผูกคอสีดำ เงื่อนกะลาสี สอดชายผ้าผูกคอไว้ภายในเสื้อใต้ดุมเม็ดที่สองผู้ซึ่งได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วย(๓) อินทรธนู ทำด้วยผ้า ชนิดและสีเดียวกับเสื้อเป็นแผ่นสี่เหลี่ยมเรียวจากทางด้านไหล่ไปคอ ปลายมน ด้านไหล่กว้าง ๔ เซนติเมตรด้านคอกว้าง ๓ เซนติเมตร ตอนปลายขัดดุมติดกับตัวเสื้อ(๔) กางเกงขายาวสีกากี ไม่พับปลายขา ปลายขายาว ปิดตาตุ่มกว้างไม่น้อยกว่า ๒๓ เซนติเมตร และไม่เกิน ๒๖ เซนติเมตร ที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกงกว้างไม่เกิน๑ เซนติเมตร ๕ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋า และจะมีกระเป๋าหลังเป็นกระเป๋าเจาะไม่มีปกก็ได้(๕) เข็มขัดด้ายถักสีกากี กว้าง ๓ เซนติเมตรหัวเข็มขัดทำด้วยโลหะสีเงินเป็นรูปสี่เหลี่ยมผืนผ้าทางนอน ปลายมน กว้าง ๓.๕เซนติเมตร ยาว ๕ เซนติเมตร มีรูปครุฑพ่าห์เหนือแตรงอน ดุนนูน อยู่กึ่งกลางหัวเข็มขัดไม่มีเข็มสำหรับสอดรู ปลายสายหุ้มด้วยโลหะสีเงิน กว้าง ๑ เซนติเมตร(๖) รองเท้า ให้ใช้รองเท้าหุ้มส้นหรือหุ้มข้อสีดำ ไม่มีลวดลาย(๗) ถุงเท้า ให้ใช้ถุงเท้าสีดำข้อ ๓ ให้มีเครื่องหมายอินทรธนูทั้ง ๒ ข้างเป็นขีดทำด้วยโลหะสีเงินหรือปักด้วยไหมหรือด้ายสีขาว ยาว ๓ เซนติเมตรขีดขนาดใหญ่กว้าง ๑ เซนติเมตร และขีดขนาดเล็กกว้าง ๐.๕ เซนติเมตร และให้ติดดังนี้(๑) บุรุษไปรษณีย์โทรเลข ซึ่งเป็นข้าราชการพลเรือนรัฐพาณิชย์(ก) ชั้นจัตวาอันดับ ๑ และอันดับ ๒ ติดขีดขนาดใหญ่ ๑ ขีด(ข) ชั้นจัตวาอันดับ ๓ ติดขีดขนาดใหญ่ ๑ ขีด และขีดขนาดเล็ก๑ ขีด(ค) ชั้นจัตวาอันดับ ๔ และอันดับ ๕ ติดขีดขนาดใหญ่ ๑ ขีดและขีดขนาดเล็ก ๒ ขีด(๒) นายตรวจ ติดขีดขนาดใหญ่ ๓ ขีด การติดเครื่องหมายตามวรรคหนึ่ง ให้ติดตามขวางที่ต้นอินทรธนูในกรณีที่มีขีดมากกว่า ๑ ขีด ให้ติดขีดแรกห่างจากต้นอินทรธนู ๐.๕ เซนติเมตรขีดต่อไปเว้นระยะห่าง ๐.๓ เซนติเมตร ที่ปลายขีดทั้งสองข้างมีโลหะสีเงินกว้าง ๐.๑เซนติเมตร เชื่อมติดกันข้อ ๔ เครื่องหมายสังกัด รูปตราพระรามทรงรถทำด้วยโลหะโปร่งสีเงินหรือปักด้วยไหมหรือด้ายสีขาว สูง ๒ เซนติเมตร ไม่มีขอบติดที่ปกคอเสื้อด้านหน้าทั้งสองข้างข้อ ๕ เครื่องแบบเจ้าพนักงานไปรษณีย์โทรเลขที่ปฏิบัติหน้าที่เกี่ยวกับการช่างโทรคมนาคม ให้ใช้เครื่องแบบตามข้อ ๒ ข้อ ๓และข้อ ๔ เว้นแต่(๑) หมวก ผ้าพันหมวก เสื้อ กางเกงและเข็มขัดให้ใช้สีน้ำเงินแก่ ดุมที่ใช้กับเสื้อให้ใช้สีดำ(๒) การติดเครื่องหมายบนอินทรธนู สำหรับชั้นจัตวา ให้ติดเช่นเดียวกับบุรุษไปรษณีย์โทรเลขสำหรับตั้งแต่ชั้นตรีขึ้นไป ให้ติดเช่นเดียวกับนายตรวจข้อ ๖ ให้กรมไปรษณีย์โทรเลขสร้างหรือเขียนรูปเครื่องแบบตัวอย่างขึ้นไว้เป็นมาตรฐานให้ไว้ ณ วันที่ ๗ มกราคม พ.ศ. ๒๕๑๗สัญญา ธรรมศักดิ์นายกรัฐมนตรีหมายเหตุ :-เหตุผลในการประกาศใช้กฎสำนักนายกรัฐมนตรีฉบับนี้ คือ เนื่องจากกฎสำนักนายกรัฐมนตรีฉบับที่ ๔๓ (พ.ศ. ๒๔๙๓) ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ ว่าด้วยเครื่องแบบเจ้าพนักงานบางตำแหน่งในกรมไปรษณีย์โทรเลข ได้ประกาศใช้มานานแล้วสมควรปรับปรุงเสียใหม่ให้เหมาะสมกับงานและสภาพของหน้าที่ที่ปฏิบัติอยู่ในปัจจุบัน จึงจำเป็นต้องออกกฎสำนักนายกรัฐมนตรีฉบับนี้โชติกานต์/ปรับปรุง๑๗กุมภาพันธ์ ๒๕๖๓อรญา/ตรวจ๔ พฤษภาคม๒๕๖๓[๑] ราชกิจจานุเบกษา เล่ม ๙๑/ตอนที่๑๕/ฉบับพิเศษ หน้า ๑/๒๙มกราคม ๒๕๑๗